abbreviation: OTrP

pdf_content: 872.150 - Ordinaziun davart il traffic public en il chantun Grischun (OTrP)    872.150   Ordinaziun davart il traffic public en il chantun Grischun  (OTrP)  dals 20-12-2022 (versiun dals 01-01-2023)  Sa basond sin l'art. 45 al. 1 e sin l'art. 82 al. 1 ed al. 3 da la Constituziun chantunala1)  relaschada da la Regenza ils 20 da december 2022  1. Cumpetenzas ed incumbensas  Art.  1 Regenza 1 La Regenza è cumpetenta per: a) dar liber sin plaun chantunal ils pass d'extensiun proponids per il Program da   svilup strategic da l'infrastructura da viafier da la Confederaziun (PROSSIV); b) approvar  il  concept  chantunal  dal  traffic  public  e  deliberar  il  concept  dal   transport da rauba per mauns da la Confederaziun; c) empustar  il  traffic  public  sco er  il  transport  da rauba cun la  viafier  per  il    chantun.  Art.  2 Departament 1 Il Departament d'infrastructura, energia e mobilitad (departament) è cumpetent per: a) concluder cun terzas varts ils contracts e las cunvegnas ch'èn necessarias per   exequir la Lescha davart il traffic public en il chantun Grischun2); b) decider davart il dretg da fracziuns da vischnancas sin in'avertura; c) decider en cas da dispitas tenor l'artitgel 23 da la Lescha federala davart il   transport da martganzia tras las interpresas da viafier e da navigaziun3); d) deliberar la purschida per l'onn suandant sin basa dal sboz da l'urari. 2 Il departament ademplescha la funcziun sco autoritad chantunala da surveglianza  tenor l'artitgel 36 da l'Ordinaziun federala davart il transport da viagiaturs4).  1) DG 110.100 2) DG 872.100 3) CS 742.41 4) CS 745.11 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm http://db.clex.ch/link/Bund/745.11/rm http://db.clex.ch/link/Bund/742.41/rm https://www.gr-lex.gr.ch/data/872.100/rm   872.150    Art.  3 Uffizi 1 L'Uffizi d'energia e da traffic (uffizi) exequescha ils relaschs en il sectur dal traffic  public e dal transport da rauba cun la viafier. El prenda las mesiras e las disposiziuns  necessarias, nun che questa ordinaziun u la legislaziun speziala delegheschia questas  incumbensas  explicitamain  a  la  Regenza,  al  departament,  ad  auters  posts  da   servetsch dal chantun ubain a las interpresas da transport ch'èn activas en il chantun,  a  las  vischnancas,  a  las  regiuns,  a  las  corporaziuns  da  vischnancas  u  ad  organisaziuns sumegliantas. 2 Plinavant ha l'uffizi en spezial las suandantas incumbensas: a) collavurar cun la regiun da planisaziun cumpetenta per elavurar e per realisar    il PROSSIV; b) elavurar e reveder il concept chantunal dal traffic public; c) realisar la procedura d'empustaziun e d'urari; d) elavurar las dumondas da contribuziun; e) conceder  la  permissiun  per  transports  da  persunas  tenor  l'artitgel 36  da   l'Ordinaziun federala davart il transport da viagiaturs2); f) realisar l'exposiziun publica d'ina procedura d'approvaziun dals plans tenor ils   artitgels 18 ss. da la Lescha federala davart las viafiers3) sco er elavurar las  posiziuns chantunalas en questa procedura per mauns da la Confederaziun;  g) far la controlla tenor il dretg da subvenziun en il senn da l'artitgel 37 da la  Lescha davart il traffic public en il chantun Grischun4).  2. Purschida  2.1. PLANISAZIUN  Art.  4 Pretensiuns envers il concept chantunal dal traffic public 1 Il concept chantunal dal traffic public cuntegna en spezial: a) in'analisa da la situaziun actuala dal traffic public en il chantun Grischun; b) ina purschida chantunala dal traffic public che duai vegnir prendida en mira a   media vista; c) ina planisaziun da projects a lunga vista per l'infrastructura futura; d) ina priorisaziun dals meds finanzials per la purschida dal traffic public. 2 El  sto  vegnir  coordinà  cun  planisaziuns  surordinadas  sco  il  PROSSIV.  L'empustaziun da la purschida e l'urari sa basan sin il concept chantunal dal traffic  public.  2) CS 745.11 3) CS 742.101 4) DG 872.100  2    https://www.gr-lex.gr.ch/data/872.100/rm http://db.clex.ch/link/Bund/742.101/rm http://db.clex.ch/link/Bund/745.11/rm    872.150   2.2. AVERTURA  Art.  5 Definiziun dals stgalims da purschida en il traffic public 1 Las  valurs  directivas  dals  stgalims  da  purschida  en  il  traffic  public  cun  dretg  d'indemnisaziun sin plaun chantunal resultan da l'agiunta 1. 2 Sche lieus èn colliads cun il traffic a medem temp tras la viafier e tras interpresas  publicas da transport sin via, sto quai vegnir resguardà adequatamain per determinar  l'avertura da basa e supplementara.  Art.  6 Avertura fundamentala 1 Ina vischnanca ha il dretg d'ina avertura fundamentala, sch'ella ha main che 100 ed  almain 50 abitantas ed abitants durant l'entir onn.  Art.  7 Avertura supplementara 1 La rentabilitad d'ina lingia en il rom da l'avertura supplementara vegn calculada  tenor ses grad da la cuvrida dals custs. La dumonda d'ina lingia vegn eruida tenor  l'Ordinaziun federala davart l'indemnisaziun dal transport regiunal da persunas1). Da  la dumonda eruida vegnan deducids 20 pertschient.  2 Las  valurs  minimalas  per  l'avertura  supplementara  (dumonda  e  rentabilitad)  resultan da l'agiunta 2.  2.3. EMPUSTAZIUN  Art.  8 Procedura d'empustaziun per l'avertura fundamentala e  supplementara 1. incumbensas da l'empustader responsabel  1 En il rom da la procedura d'empustaziun ha l'empustader responsabel en spezial las  suandantas incumbensas: a) fixar la purschida; b) examinar las offertas; c) manar tractativas cun las interpresas da transport; d) fixar e controllar la qualitad da las prestaziuns.  Art.  9 2. realisaziun 1 Las offertas da las interpresas da transport concernent l'avertura fundamentala e   supplementara  ston vegnir  inoltradas per  mauns da l'uffizi,  sche l'empustaziun è  chaussa dal chantun. 2 Sch'ina  offerta  na  cuntenta  betg,  po  l'uffizi  supplitgar  l'interpresa  da  transport  d'inoltrar ulteriuras variantas da l'offerta.  1) CS 745.16   3   http://db.clex.ch/link/Bund/745.16/rm   872.150    3 L'uffizi regla ils ulteriurs detagls per l'empustaziun da l'avertura fundamentala e  supplementara en il chantun e fixescha en spezial ils termins da la procedura.  3. Contribuziuns  3.1. CONTRIBUZIUNS DA GESTIUN  Art.  10 En general 1 Sch'i vegn constatà – cun empustar il traffic regiunal da persunas – ch'igl exista ina  surpurschida che na vegn betg finanziada da la Confederaziun, vegn la surpurschida  finanziada durant la perioda d'empustaziun currenta per in temp transitoric da 2 onns  dal chantun sco avertura supplementara. 2 Sche las vischnancas na surpiglian betg lur cumpart per finanziar la surpurschida  en il rom da l'avertura supplementara suenter la scadenza dal termin tenor l'alinea  1,  na vegn la surpurschida betg pli finanziada dal chantun. Las vischnancas èn libras  d'empustar vinavant la surpurschida sur il chantun e da la finanziar autonomamain. 3 Sche las  valurs minimalas per  l'empustaziun d'ina avertura supplementara tenor  l'artitgel 7 alinea 2 na vegnan betg cuntanschidas per ina lingia, na subvenziunescha  il chantun betg tala. Las vischnancas èn libras d'empustar l'avertura supplementara  sur il chantun e da la finanziar autonomamain.  Art.  11 Transport d'autos 1 Sco custs betg cuvrids dal transport d'autos valan ils custs totals per ina singula  colliaziun minus las entradas da traffic cuntanschiblas. 2 In interess da la politica regiunala è avant maun, sche la cuntanschibladad d'ina   regiun entaifer il chantun n'è betg garantida,  perquai ch'in pass è serrà, e sch'ina  purschida correspundenta è giustifitgada pervia d'ina dumonda minimala. 3 Per motivs economics n'èsi betg supportabel che l'interpresa da transport surpiglia  ils custs betg cuvrids per il transport d'autos, sch'ina singula colliaziun na po betg   vegnir messa a disposiziun en ina moda che cuvra ils custs.  Art.  12 Purschidas transcunfinalas 1 Sco custs betg cuvrids da purschidas transcunfinalas en il traffic da lingia valan ils  custs totals minus las entradas da traffic cuntanschiblas. La participaziun finanziala  adequata da las varts  interessadas ordaifer il  chantun sto vegnir  fixada en il  cas   singul. 2 D'in curt traject ordaifer il territori chantunal sa tracti, sche quest traject sa chatta  en il perimeter tranter il cunfin naziunal ed il proxim punct central dal traffic public   a l'exteriur cunfinant.  4       872.150   3.2. CONTRIBUZIUNS DA PROMOZIUN E D'INVESTIZIUN  3.2.1. Disposiziuns generalas  Art.  13 Dumondas da contribuziun 1 Las dumondas da survegnir contribuziuns chantunalas ston vegnir inoltradas en  scrit cun las agiuntas necessarias a l'uffizi. 2 I n'exista nagin dretg da survegnir contribuziuns chantunalas.  Art.  14 Quint final e pajament 1 Il  quint  final inclusiv las agiuntas sto  vegnir inoltrà  a l'uffizi  entaifer il  termin   previs. Sin dumonda po il termin da princip vegnir prolungà ina giada per 1 onn. 2 L'uffizi  controllescha  il  quint  final  sco  er  las  quittanzas  inoltradas.  Las  contribuziuns  chantunalas  vegnan  pajadas  mo,  sch'ellas  èn  vegnidas  garantidas  ordavant da l'autoritad cumpetenta e sche las premissas per survegnir contribuziuns  chantunalas èn ademplidas.  Art.  15 Directivas d'execuziun 1 Il departament relascha directivas d'execuziun (mussavias) che fixeschan ils detagls  per la concessiun da contribuziuns chantunalas.  Art.  16 Cumenzament anticipà da las lavurs da construcziun, acquisiziun  respectivamain empustaziun anticipada  1 La cumpetenza per conceder la permissiun da cumenzar anticipadamain cun las  lavurs  da  construcziun  e  per  conceder  in'acquisiziun  anticipada  respectivamain  in'empustaziun anticipada sa drizza tenor la basa da l'autezza da la contribuziun e   correspundentamain tenor l'Ordinaziun da finanzas dal chantun Grischun1).  3.2.2. Contribuziuns da promoziun  Art.  17 Lingias turisticas dal traffic public 1. premissas  1 Ina  lingia  turistica  dal  traffic  public  cumenza  da  princip  en  in  lieu  ch'è  gia   accessibel cun ina colliaziun existenta dal traffic public. 2 Ina lingia che maina sur in traject turistic u ad ina destinaziun turistica ordaifer il  territori d'abitadi u a l'ur da tal, n'ha betg in caracter d'avertura direct. 3 In effect da midada è avant maun, sche la lingia turistica è adattada per reducir il   traffic individual motorisà sin quest traject u a la destinaziun turistica.  1) DG 710.110   5   https://www.gr-lex.gr.ch/data/710.110/rm   872.150    4 A maun da las frequenzas e da las entradas da traffic sto vegnir cumprovà in grad  da la  cuvrida dals  custs  d'almain 20 pertschient  per  la  purschida charrada sin la  lingia turistica.  Art.  18 2. custs betg cuvrids e calculaziun 1 Sco custs betg cuvrids valan ils custs da la lingia turistica respectivamain ils custs  che  l'interpresa  da  transport  metta  a  quint  minus  las  entradas  da  traffic  cuntanschiblas. 2 Als custs betg cuvrids vegnan concedidas las suandantas contribuziuns: a) purschidas cun bigliets dal traffic direct naziunal 50 % b) tut las ulteriuras purschidas 30 %  Art.  19 Manaschis d'emprova 1 In  manaschi  d'emprova  è  avant  maun,  sche  projects  dal  traffic  public  u  dal   transport da rauba cun la viafier vegnan testads durant in temp limità. 2 In  manaschi  d'emprova  premetta  ch'i  vegnian  definidas  per  in  project  concret  ordavant finamiras che pon vegnir mesiradas almain per part. 3 Sco  custs  betg  cuvrids  d'in  manaschi  d'emprova  valan  ils  custs  per  il  project   inclusiv ils custs per l'eventuala infrastructura. 4 Als custs betg cuvrids d'in manaschi d'emprova vegn concedida ina contribuziun da  50 pertschient.  Art.  20 Mesiras transcunfinalas 1 Mesiras  transcunfinalas  tangheschan  il  chantun  Grischun  ed  in  u  plirs  stadis   vischins. 2 Las premissas per la participaziun adequata respectivamain per l'effect da midada   resultan confurm al senn da l'artitgel 12 e da l'artitgel 17. 3 Sco custs betg cuvrids per mesiras transcunfinalas valan ils custs per la planisaziun,  per la projectaziun e per la realisaziun da la mesira correspundenta. 4 Als  custs  betg  cuvrids  vegnan  concedidas  particularmain  las  suandantas  contribuziuns: a) introducziun da novas lingias u prolungaziun da lingias existentas 50 % b) projects u mesiras da commerzialisaziun 30 – 50 %  Art.  21 Novas furmas da mobilitad 1 Las novas furmas da mobilitad pon servir en spezial a dumagnar l'ultima miglia   entaifer in lieu u a colliar lieus in cun l'auter. Las novas furmas da mobilitad pon per  regla vegnir utilisadas sur plattafurmas digitalas. 2 In'avertura adequata ed effizienta da lieus è avant maun particularmain, sch'ils lieus  pon  vegnir  cuntanschids  meglier  e  pli  economicamain  cun  ina  nova  furma  da   mobilitad che quai fiss il cas cun la purschida existenta.  6       872.150   3 La promoziun da novas furmas da mobilitad premetta ch'i vegnian definidas per in  project concret ordavant finamiras che pon vegnir mesiradas almain per part. 4 Sco  custs  betg  cuvrids  valan  ils  deficits  da  manaschi  da  las  novas  furmas  da  mobilitad inclusiv eventuals custs respectivs per l'infrastructura. 5 Als custs betg cuvrids dal manaschi e da l'eventuala infrastructura vegn concedida  ina contribuziun da 50 pertschient.  Art.  22 Mesiras per evitar u per reducir considerablamain l'emissiun da CO₂ 1 Mesiras per evitar u per reducir considerablamain l'emissiun da CO  en il traffic₂   public èn particularmain: a) l'acquisiziun da vehichels cun tecnicas da tracziun alternativas; b) ils custs d'acquisiziun e da manaschi per l'infrastructura ch'è necessaria per in   vehichel cun ina tecnica da tracziun alternativa. 2 Sco  custs  betg  cuvrids  valan  ils  custs  da  manaschi  supplementars  per   l'infrastructura e per ils vehichels cun tecnicas da tracziun alternativas. 3 Als custs betg cuvrids vegn concedida ina contribuziun da 40 pertschient.  Art.  23 Ulteriuras mesiras 1. premissas  1 Las mesiras d'infurmaziun,  da commerzialisaziun e da promoziun da la vendita  ston avair in niz general per tut il sistem, per exempel cun spustar la repartiziun   modala a favur dal traffic public. 2 Ulteriuras purschidas per garantir las chadainas da transport ston esser adattadas  per cuvrir ils basegns da mobilitad la damaun baud u la saira tard. Purschidas en cas  d'eveniments  extraordinaris  ston  star  a  disposiziun  particularmain,  sch'i  capitan  eveniments da la natira (bovas e.u.v.). 3 En cas d'occurrenzas vegn cuntanschida ina meglra colliaziun cun il traffic public,   sche colliaziuns supplementaras ch'èn limitadas a l'occurrenza servan a reducir la  cumpart dal traffic motorisà. 4 Facilitaziuns tariffaras ston esser adattadas per augmentar la cumpart dal traffic  public cumpareglià cun il traffic total.  Art.  24 2. custs betg cuvrids e calculaziun 1 Als  custs  betg  cuvrids  da  las  mesiras  tenor  l'artitgel 23  vegnan  concedidas  las  suandantas contribuziuns: a) mesiras d'infurmaziun, da commerzialisaziun e da promoziun da la vendita 30   % b) chadainas da transport ed eveniments extraordinaris 50 % c) occurrenzas 40 %   7     872.150    2 En cas da facilitaziuns tariffaras correspundan ils custs betg cuvrids a la differenza   che  resulta  pervia  da  la  mesira.  Las  perditas  d'entradas  vegnan  indemnisadas  cumplainamain a las interpresas da transport tras il chantun u tras terzas varts.  Art.  25 Consorzis tariffars 1. premissas  1 En consorzis tariffars pon – supplementarmain al  traffic regiunal da persunas –  purschidas sin lingias dal traffic public vegnir empustadas e finanziadas dal chantun  sulet u dal chantun e da las vischnancas, sche: a) las  interpresas  da transport  sa  cunvegnan da  reparter  las  entradas  tenor  la    dumonda  sin  basa  dals  kilometers  per  persuna  e  sin  basa  dal  dumber  da  passagieras e passagiers;  b) las mesiras tariffaras da questas purschidas simplifitgeschan l'utilisaziun da tut  il traffic public.  Art.  26 2. custs betg cuvrids e calculaziun 1 Ils custs betg cuvrids da consorzis tariffars, che na vegnan betg subvenziunads da  la  Confederaziun,  èn ils custs  d'administraziun sco er las perditas  d'entradas che   resultan tras il consorzi tariffar per las interpresas da transport participadas. 2 Sche las vischnancas participadas pretendan ina concepziun pli favuraivla da las  tariffas en cumparegliaziun cun autras interpresas da transport, po la contribuziun  chantunala vegnir reducida. 3 Las contribuziuns communalas als consorzis tariffars vegnan calculadas sin basa  dal dumber d'abitantas e d'abitants, uschenavant che las vischnancas na fixeschan  betg in'autra clav da repartiziun.  3.2.3. Contribuziuns d'investiziun  Art.  27 Infrastructuras da viafier 1 La noziun da las infrastructuras da viafier resulta confurm al senn da l'artitgel  62 da  la Lescha federala davart las viafiers1). 2 Custs  imputabels  èn ils  custs  da projectaziun  e  da construcziun  da projects  da  l'infrastructura da viafier minus las contribuziuns da terzas varts. 3 Als custs imputabels da projects da l'infrastructura da viafier vegnan concedidas las  suandantas contribuziuns: a) centers da traffic chantunals 50 % b) centers da traffic d'impurtanza regiunala 30 % c) ulteriurs centers da traffic 20 %  1) CS 742.101  8    http://db.clex.ch/link/Bund/742.101/rm    872.150   4 In interess chantunal spezial è avant maun, sche l'infrastructura da viafier previsa  cuntanscha in niz chantunal u surregiunal. En cas d'infrastructuras da viafier exista   in interess chantunal spezial, sch'ellas vegnan prescrittas dal chantun e sch'ellas han  in  niz  minimal  per  la  vischnanca  respectivamain  per  las  vischnancas  da  staziunament.  Art.  28 Edifizis, stabiliments ed indrizs da traffic d'interpresas da transport  dal traffic public sin via  1 L'utilisaziun dals edifizis, dals stabiliments e dals indrizs da traffic d'interpresas da   transport dal traffic public sin via sto vegnir meglierada considerablamain tras las   novas mesiras. 2 Imputabels èn ils custs da projectaziun e da construcziun d'edifizis, da stabiliments  e d'indrizs d'interpresas da transport dal traffic public sin via. 3 Als  custs  imputabels  vegnan  concedidas  particularmain  las  suandantas  contribuziuns: a) nischas da fermada per ils bus sper vias chantunalas (fermada dals bus ed ur)  30 % b) fermadas dals bus che n'èn betg cumpigliadas da litera a 50 % c) stabiliments accessorics (sustas per persunas, mobigliar, tualettas e chaussas   sumegliantas) 10 % d) access necessaris 30 % e) passapes (trottuar mo en il sectur da la fermada) 30 % f) indrizs relevants per la segirezza 30 % g) stabiliments per la priorisaziun dals bus 30 %  Art.  29 Stabiliments da park and ride e da bike and ride 1 Stabiliments  da  park and ride  e  da  bike and  ride  èn stabiliments  da parcar  en  staziuns u en lur conturns directs ed han l'intent da facilitar la midada dal traffic   privat al traffic public. 2 Las proprietarias ed ils proprietaris dals stabiliments da park and ride e da bike and  ride  relaschan  ils  reglaments  da  manaschi  per  l'utilisaziun  dals  stabiliments  e  communitgeschan quests reglaments a l'uffizi. Ellas ed els procuran che las plazzas  da parcar previsas per l'utilisaziun dal traffic public na vegnian betg duvradas da   persunas nunautorisadas. 3 Imputabels èn ils custs da las plazzas da parcar previsas per las utilisadras ed ils  utilisaders  dal  traffic  public  minus  las  contribuziuns  da  terzas  varts.  Sco  custs  imputabels valan ils custs per la projectaziun, per l'avertura e per la construcziun da  las plazzas da parcar sco er ils custs dals indrizs per controllar il temp da parcar e per  incassar las taxas. 4 Las contribuziuns vegnan calculadas tenor  l'impurtanza da la  staziun e  tenor  il   potenzial da l'intschess: a) centers da traffic chantunals 30 % b) centers da traffic d'impurtanza regiunala 20 %   9     872.150    c) ulteriurs centers da traffic 10 %  Art.  30 Binaris da colliaziun 1 En il rom da la renovaziun da binaris existents è imputabla mo la sanaziun totala  d'in traject da binaris. Las contribuziuns da terzas varts ston vegnir deducidas. 2 Imputabels èn ils custs per la projectaziun, per la preparaziun e per la construcziun  dals binaris da colliaziun sco er tut ils custs per l'equipament da viafier fix. 3 Als  custs  imputabels  per  construir  e  per  renovar  binaris  da  colliaziun  vegnan  concedidas las suandantas contribuziuns: a) binaris principals 30 % b) binaris da colliaziun 15 – 30 % c) binaris da chargiada 15 – 30 % 4 Las  tariffas  da  contribuziun  per  binaris  da  colliaziun  e  da  chargiada  vegnan   calculadas tenor la media da la distanza che la rauba vegn transportada cun la viafier   sin il territori chantunal sco er tenor las tonnaschas che vegnan transtgargiadas per  onn sur il binari da colliaziun u tenor las chargias che vegnan transtgargiadas.  Art.  31 Transport da rauba cumbinà cun la viafier 1 Als  custs  imputabels  da  mesiras  sco  indrizs  fixs,  vehichels  u  apparats  da  transtgargiada dal  transport  da rauba cumbinà cun la  viafier  vegn concedida ina  contribuziun da 40 pertschient. 2 En cas da mesiras dal transport da rauba cumbinà cun la viafier, che na vegnan  betg  subvenziunadas  da  la  Confederaziun,  èn  imputabels  tut  ils  custs  ch'èn  necessaris  directamain  per  l'utilisaziun  dal  stabiliment.  Als  custs  imputabels  da  mesiras sco indrizs fixs, apparats da transtgargiada u recipients da transport vegn  concedida ina contribuziun da 50 pertschient.  Art.  32 Mantegniment e manaschi 1 Al  mantegniment  ed  al  manaschi  da  projects  ch'il  chantun  ha  subvenziunà,  na  vegnan concedidas naginas contribuziuns.  3.2.4. Ulteriuras contribuziuns  Art.  33 Patrimoni istoric e cultural 1 Mesiras per mantegnair e per intermediar il patrimoni istoric e cultural dal traffic   public èn particularmain: a) restaurar,  restabilir,  deponer  e  tgirar  material  da  traffic  istoric  ed apparats   istorics dal traffic public en il chantun Grischun; b) archivar, cartar e conservar documents e maletgs istorics dal traffic public en   il chantun Grischun;  10       872.150   c) render accessibel il patrimoni istoric e cultural dal traffic public en il chantun  Grischun ad in  grond public  en furma da museums e d'exposiziuns da tut  gener;  d) sensibilisar la publicitad; e) surpigliar  ils  custs  supplementars  cumprovads  per  metter  a  disposiziun   material da traffic istoric per il traffic public ordinari; f) occurrenzas che valuriseschan meds da transport  istorics  (viadis  spezials  e   chaussas sumegliantas). 2 La cunvegna da prestaziun sto esser formulada en scrit ed ha ina durada da 4  onns.  Mintga 2 onns sto vegnir preschentà al chantun in rapport da gestiun che cuntegna  las  finamiras  fixadas precedentamain ed ina cumprova da l'utilisaziun dals meds  finanzials.  4. Urari  Art.  34 Procedura ed autoritads d'urari 1 L'uffizi regla ils detagls per l'audiziun dals circuls interessads e fixescha ils termins   da la procedura d'urari, nun ch'els vegnian prescrits da la Confederaziun. 2 Autoritads regiunalas en il rom da la procedura d'urari èn las presidentas ed ils  presidents da las regiuns d'urari.  Las presidentas ed ils presidents d'urari  vegnan  elegids per ina perioda d'uffizi da 4 onns.  Art.  35 Regiuns d'urari 1 Resguardond ils currents da traffic vegnan las vischnancas dal chantun divididas en  las regiuns d'urari tenor l'agiunta 3.  5. Transport da persunas  Art.  36 Obligaziun da dumandar ina permissiun e permissiuns chantunalas 1 Per  l'obligaziun  da  dumandar  ina  permissiun  sco  er  per  la  concessiun,  per  la  renovaziun, per il transferiment, per la midada, per la renunzia, per la revocaziun e  per la durada da permissiuns chantunalas valan las disposiziuns dal dretg federal.   11     872.150    Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 20-12-2022 01-01-2023 relasch emprima versiun 2022-049  12       872.150   Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 20-12-2022 01-01-2023 emprima versiun 2022-049   13      872.150-A1       1    Agiunta 1: Valurs directivas chantunalas dals stgalims da  purschida cun dretg d'indemnisaziun en il traffic public  (art. 5)   (Versiun dal 1. da schaner 2023)     Stgalims da  purschida   Valurs  directivas   Avertura da basa     Avertura supplementara  (dumber total max. da PC)   TRP Avertura  fundamentala   Purschida  minimala       6–8 PC       4–8 PC 4–8 PC max. PC supplementars: 6   (total max. 14 PC)   Purschida  transitorica   10–12 PC 8–13 PC - max. PC supplementars: 9   (total max. 22 PC)   Purschida  standard   14–18 PC 14–18 PC       - max. PC supplementars: 12   (total max. 30 PC)    Purschida spessa 30–40 PC 19–40 PC       - max. PC supplementars: 20   (total max. 60 PC)   Purschida urbana 60–72 PC 41–72 PC     - max. PC supplementars:  28 (total max. 100 PC)   TRP = traffic regiunal da persunas   PC = pèrs da curs        872.150-A2       1    Agiunta 2: Valurs minimalas chantunalas concernent la  dumonda e la rentabilitad da l'avertura supplementara  (art. 7)   (Versiun dal 1. da schaner 2023)   1. Valurs minimalas «dumonda»     Dumonda  TRP   Avertura  supplementara   Dumber da  pèrs da curs    Dumonda  TRP   Avertura  supplementara   Dumber da  pèrs da curs   0 0 6 2313 1850 38–48  32 26 6–7 2438 1950 39–49  36 29 6–8 2584 2067 40–50  50 40 6–9 2750 2200 41–51  70 56 7–10 2917 2334 42–53  95 76 8–11 3084 2467 43–54  120 96 9–12 3250 2600 44–55  145 116 10–13 3417 2734 45–56  175 140 11–14 3584 2867 46–58  210 168 12–15 3750 3000 47–59  245 196 13–16 3917 3134 48–60  280 224 14–18 4084 3267 49–61  320 256 15–19 4250 3400 50–63  365 292 16–20 4417 3534 51–64  410 328 17–21 4584 3667 52–65  455 364 18–23 4750 3800 53–66  532 426 19–24 4917 3934 54–68  594 475 20–25 5084 4067 55–69  657 526 21–26 5250 4200 56–70  719 575 22–28 5417 4334 57–71  792 634 23–29 5584 4467 58–72  875 700 24–30 5750 4600 59–72  959 767 25–31 5917 4734 60–72   1042 834 26–33 6084 4867 61–72  1125 900 27–34 6250 5000 62–72  1209 967 28–35 6417 5134 63–72  1292 1034 29–36 6584 5267 64–72  1375 1100 30–38 6750 5400 65–72  1459 1167 31–39 6917 5534 66–72  1563 1250 32–40 7084 5667 67–72  1688 1350 33–41 7250 5800 68–72  1813 1450 34–43 7417 5934 69–72  1938 1550 35–44 7584 6067 70–72  2063 1650 36–45 7750 6200 71–72  2188 1750 37–46 7917 6334 72–72   TRP = traffic regiunal da persunas     872.150-A2       2      Gronds pass d'extensiun da l'avertura supplementara ston sa basar sin ina prognosa  da la dumonda. In'extensiun da la purschida da l'avertura supplementara po  cuntanscher maximalmain il dumber pussaivel da pèrs da curs dal stgalim da  purschida respectiv.       2. Valurs minimalas «rentabilitad»    Tar l'empustaziun da l'avertura supplementara correspunda il criteri da la rentabilitad  a las pretensiuns minimalas da l'Uffizi federal da traffic (art. 6 da l'Ordinaziun davart  l'indemnisaziun dal transport regiunal da persunas [OITRP; CS 745.16]).     Meds da traffic Stgalim da  purschida      Valur minimala «rentabilitad»  (grad da la cuvrida dals custs)   Viafier 1 – 5 20 %  Bus da  remplazzament   1 – 5 10 %   Telefericas 1 – 5 10 %  Bus 1 – 2 10 %  Bus 3 – 5 20 %  Bus sin  dumonda   1 – 5 10 %   Purschidas da  saira   1 – 5 10 %   Purschidas da  notg   1 – 5 10 %   Bartgas 1 – 5 20 %          872.150-A3       1    Agiunta 3: Regiuns d'urari (art. 35)   (Versiun dal 1. da schaner 2023)   Regiun d'urari   Nr.   Num Vischnancas   1 Landquart     (Cuira)*1  Jenins  Fläsch  Landquart  Maiavilla  Malans  Trimmis  Vaz Sut  Zizers     2 Partenz/Tavau     Cunter en il Partenz  Tavau  Fideris  Furna  Grüsch  Jenaz  Claustra  Küblis  Luzein  Schiers  Seewis     3 Plessur     Cuira*  Churwalden  Arosa  Tschiertschen-Praden     4 Plaun     (Cuira)*  Panaduz  Domat  Favugn  Razén  Tumein     5 Viamala  Andeer                                                                     1  *Cuntegnì en las regiuns d'urari 1 e 4 pervia dals differents currents da traffic.     872.150-A3       2       Avras  Cazas  Tumleastga  Farera  Flearda  Farschno  Masagn  Muntogna da Schons  Valragn  Runtgaglia  Giuvaulta  Scharàns  Seglias  Sufers  Tusaun  Tschappina  Urmagn  Ziràn-Reschen     6 Moesa      Buseno  Calanca  Cama  Castaneda  Grono  Lostallo  Mesauc  Rossa  Roveredo  San Vittore  Sta. Maria en Calanca  Soazza     7 Alvra     Alvra  Bravuogn Filisur  Lantsch  Schmitten  Surses  Vaz     8 Surselva     Breil  Mustér  Falera  Flem  Ilanz/Glion  Laax      872.150-A3       3    Lumnezia  Medel (Lucmagn)  Sursaissa Mundaun  Val Stussavgia  Sagogn  Schluein  Sumvitg  Trin  Trun  Tujetsch  Val S. Pieder     9 Engiadina Bassa/Val Müstair     Samignun  Scuol  Val Müstair  Valsot  Zernez     10 Bernina     Brusio  Puschlav     11 Malögia Bever   Bregaglia  Schlarigna  La Punt Chamues-ch  Madulain  Puntraschigna  Samedan  S-chanf  Segl  Silvaplauna  San Murezzan  Zuoz         	1. Cumpetenzas ed incumbensas 	Art. 1 Regenza 	Art. 2 Departament 	Art. 3 Uffizi  	2. Purschida 	2.1. Planisaziun 	Art. 4 Pretensiuns envers il concept chantunal dal traffic public  	2.2. Avertura 	Art. 5 Definiziun dals stgalims da purschida en il traffic public 	Art. 6 Avertura fundamentala 	Art. 7 Avertura supplementara  	2.3. Empustaziun 	Art. 8 Procedura d'empustaziun per l'avertura fundamentala e supplementara 1. incumbensas da l'empustader responsabel 	Art. 9 2. realisaziun   	3. Contribuziuns 	3.1. Contribuziuns da gestiun 	Art. 10 En general 	Art. 11 Transport d'autos 	Art. 12 Purschidas transcunfinalas  	3.2. Contribuziuns da promoziun e d'investiziun 	3.2.1. Disposiziuns generalas 	Art. 13 Dumondas da contribuziun 	Art. 14 Quint final e pajament 	Art. 15 Directivas d'execuziun 	Art. 16 Cumenzament anticipà da las lavurs da construcziun, acquisiziun respectivamain empustaziun anticipada  	3.2.2. Contribuziuns da promoziun 	Art. 17 Lingias turisticas dal traffic public 1. premissas 	Art. 18 2. custs betg cuvrids e calculaziun 	Art. 19 Manaschis d'emprova 	Art. 20 Mesiras transcunfinalas 	Art. 21 Novas furmas da mobilitad 	Art. 22 Mesiras per evitar u per reducir considerablamain l'emissiun da CO₂ 	Art. 23 Ulteriuras mesiras 1. premissas 	Art. 24 2. custs betg cuvrids e calculaziun 	Art. 25 Consorzis tariffars 1. premissas 	Art. 26 2. custs betg cuvrids e calculaziun  	3.2.3. Contribuziuns d'investiziun 	Art. 27 Infrastructuras da viafier 	Art. 28 Edifizis, stabiliments ed indrizs da traffic d'interpresas da transport dal traffic public sin via 	Art. 29 Stabiliments da park and ride e da bike and ride 	Art. 30 Binaris da colliaziun 	Art. 31 Transport da rauba cumbinà cun la viafier 	Art. 32 Mantegniment e manaschi  	3.2.4. Ulteriuras contribuziuns 	Art. 33 Patrimoni istoric e cultural    	4. Urari 	Art. 34 Procedura ed autoritads d'urari 	Art. 35 Regiuns d'urari  	5. Transport da persunas 	Art. 36 Obligaziun da dumandar ina permissiun e permissiuns chantunalas   		2022-12-21T13:37:48+0100 	"7001 Chur" 	"Gesetzessammlung Kanton Graubünden"


canton: gr

pdf_content: Erlasse Kanton Graubünden    873.350   Lescha davart la participaziun dal chantun  Grischun al concordat davart las pendicularas ed ils  runals betg concessiunads da la confederaziun   acceptada dal pievel ils 20 da zercladur 1954 1)   Art. 1  Il chantun Grischun sa participescha al concordat davart las pendicularas  ed ils runals betg concessiunads da la confederaziun. 2)   Art. 2 3)                                                                      1) M dals 17 d'avrigl 1953, 102; PCG 1967, 145   2) concordat vesair DG 873.400; la controlla da la construcziun e dal manaschi da   pendicularas da tut gener è – tenor il CR dals 29 da december 1954 – chaussa da  uffizi d'agricultura e da geoinfurmaziun    3) abolì tenor la lescha davart l'adattaziun da conclus e da disposiziuns da partici- paziun vi da concordats e vi da cunvegnas a la constituziun chantunala; CUL  2005, FUC 2052 e FUC 3268; entrada en vigur il 1. da november 2005   1-1-2007 1   http://www.gr-lex.gr.ch/data/873.400/rm  	Art. 1 	Art. 2 ) 	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-06-05T11:30:22+0200 	"7001 Chur" 	"Gesetzessammlung Kanton Graubünden"


pdf_content: Microsoft Word - BR 873.400_rm.doc    873.400    1   Concordat davart las pendicularas ed ils runals betg  concessiunads da la confederaziun 1)   (dals 15 d'october 1951)   approvà dal cussegl federal ils 17 da zercladur 1955     Per concepir il manaschi sin las pendicularas e sin ils runals betg  concessiunads da la confederaziun uschè segir sco pussaivel vegn fatg  dals chantuns dal concordat 2) – sa basond sin l'artitgel 7 alinea 2 da la  constituziun federala 3) – il suandant concordat:   I.  Intent e dimensiun   Art. 1 4)  1 Ils chantuns che entran en il concordat s'associeschan  a) per fixar prescripziuns unitaras che concepeschan  il manaschi dals   implants che tutgan tar il concordat uschè segir sco pussaivel senza  augmentar memia fitg ils custs per la construcziun e per il manaschi.   b) per incaricar in post da controlla interchantunal che giuditgescha du- mondas tecnicas per mauns dals chantuns;   c) per promover in'applicaziun unifitgada da las prescripziuns tecnicas.  2 Ils mezs chantuns èn eguals als chantuns en tut las parts.   Art. 2 5)  1 Il concordat sa referescha a tut las funicularas per persunas u per trans- ports da rauba, en spezial a pendicularas, a runals e runals manads a tra- vers. Exceptads da quai èn:  a) pendicularas ch'èn suttamessas a l'obligaziun da la concessiun fede-  rala;                                                                      1) midà a chaschun da la revisiun dal concordat dals 27 da november 1972 cun   effect a partir dals 18 da zercladur 1973   2) il register dals chantuns dal concordat vesair a la fin dal concordat   3) CS 101   4) midà a chaschun da la revisiun dal concordat dals 27 da november 1972 cun   effect a partir dals 18 da zercladur 1973   5) midà a chaschun da la revisiun dal concordat dals 27 da november 1972 cun   effect a partir dals 18 da zercladur 1973   Champ  d’applicaziun     873.400 Concordat davart las pendicularas ed ils runals     2    b) pendicularas che servan exclusivamain per transports da rauba,  uschenavant ch'ellas na pon betg periclitar il traffic public u implants  publics.   2 En tut ils cas sto vegnir annunziada la construcziun d'ina pendiculara che  munta in impediment da sgol – en il senn dals artitgels 67 ss. da l'ordina- ziun executiva dals 5 da zercladur 1950 1) tar la lescha aviatica – a l'autori- tad chantunala cumpetenta.  2)  3 Il concordat sa referescha ultra da quai a tut ils runals che vegnan tegnids  en funcziun mo sco tals.   II. Construcziun e manaschi dals implants   Art. 3  1 Per la construcziun ed il manaschi da las pendicularas e dals runals che  tutgan al concordat èn necessarias permissiuns da quel chantun, sin il  territori dal qual l'implant duai vegnir construì e tegnì en funcziun. Sch'in  tal implant traversa il territori da differents chantuns, sto vegnir duman- dada la permissiun da tut ils chantuns cumpigliads.  2 Cun conceder la permissiun da construcziun e da manaschi na surpiglia  il chantun nagina responsabladad per mancanzas u per donns. Il possessur  da l'implant sto star bun per quai sulet.     Art. 4   Ils chantuns pon conceder al possessur da la permissiun il dretg  d'expropriaziun tenor il dretg chantunal.   Art. 5 3)  1 Ils chantuns concedan pir lura la permissiun da construcziun u da mana- schi d'in implant, sch'il project u l'implant correspunda – areguard la  construcziun, la tecnica e las finanzas – a las disposiziuns da quest  concordat e dal reglament respectiv 4), sche las assircuranzs prescrittas èn  fatgas e sche  a) l'implant na violescha betg interess publics da la confederaziun, sco   particularmain interess da la defensiun naziunala, da la polizia fo-                                                                     1) uss art. 69 ss. da l'ordinaziun dals 14 da november 1973 tar l'aviatica, CS   748.01   2) vesair CR tar la designaziun da las instanzas cumpetentas, DG 873.450   3) midà a chaschun da la revisiun dal concordat dals 27 da november 1972 cun   effect a partir dals 18 da zercladur 1973   4) è publitgà per tudestg en l'internet sut www.ikss.ch/Rechtsgrundlagen   Permissiuns   Dretg  d'expropriaziun   Premissas da las  permissiuns     Concordat davart las pendicularas ed ils runals 873.400      3   restala, da la planisaziun dal territori e da la protecziun da la natira e  da la patria;   b) el na concurrenzescha considerablamain ni interpesas da transport da  la confederaziun u concessiunadas da la confederaziun ni runals e  pendicularas ch'èn suttamessas al chantun;   c) el correspunda ad in basegn;  d) la segirezza dal manaschi è garantida;  e) la permissiun da manaschi è limitada il pli sin 20 onns.  2 Avant che conceder las permissiuns vegnan giuditgads – per incumbensa  dal chantun cumpetent – ils projects da construcziun ed ils implants pronts  per funcziunar d'ina instanza da controlla tecnica tenor las disposiziuns da  quest concordat e dal reglament 1).   Art. 6  1 Il possessur dal manaschi è responsabel ch'il mantegniment da l'implant  saja permanentamain bun.  2 Ils chantuns procuran – tenor basegn – tar implants cun transport da  persunas per regla ina controlla tecnica annuala dals implants. Da quellas  controllas ston vegnir fatgs protocols per mauns dal chantun.  3 Il chantun cumpetent po fixar al possessur da l'implant in termin per la  reparaziun da las mancanzas constatadas, cun smanatschar da retrair la  permissiun e cun chastiar pervia da malobedientscha cunter disposiziuns  uffizialas 2). En cas d'ina periclitaziun directa po il chantun u l'instanza in- cumbensada cun la controlla tecnica en il senn da l'artitgel 12 alinea 2  metter immediatamain ord funcziun l'implant.   Art.  7  1 Ils chantuns èn autorisads da retrair la permissiun concedida temporar- main u duraivlamain u d'ordinar sezs – per proteger persunas – ina midada  da l'implant considerada sco urgentamain necessaria sin ils custs dal  possessur dal manaschi, sch'i vegnan violadas impurtantas disposiziuns da  quest concordat u da las prescripziuns executivas u sch'i na vegn betg dà u  betg dà a temp suatientscha a las ordinaziuns da las autoritads da surve- glianza.  2 La persecuziun penala, per exempel pervia da malobedientscha cunter  disposiziuns uffizialas 3), è chaussa dals chantuns.  3 Per garantir lur pretensiuns èn ils chantuns autorisads da pretender dal  retschavider da la permissiun da prestar cauziun.                                                                      1) è publitgà per tudestg en l'internet sut www.ikss.ch/Rechtsgrundlagen   2) art. 292 CP, CS 311.0   3) art. 292 CP, CS 311.0   Mantegniment e  controlla   Sancziuns     873.400 Concordat davart las pendicularas ed ils runals     4    III. Organisaziun   Art. 8  1 Ils organs dal concordat èn la conferenza, la direcziun ed ils revisurs da  quints.  2 Ils circuls interessads al concordat pon vegnir consultads tar las tractati- vas.   Art. 9  1 L'organ suprem è ina conferenza furmada da tut ils chantuns affilads al  concordat. Mintga chantun designescha in represchentant uffizial ed in  suppleant. Da las sedutas da la conferenza dastgan far part ulteriurs repre- schentants dal chantun.  2 Mintga chantun dispona d'ina vusch en la conferenza. Las decisiuns  vegnan prendidas cun maioritad simpla dals preschents cun dretg da votar.  Il president pren la decisiun da tagl.  3 La conferenza è cumpetenta per:  1. fixar las prescripziuns per la construcziun ed il manaschi da las   pendicularas e dals runals che tutgan al concordat;  2. fixar in reglament da gestiun per il contact dals chantuns cun ils or-  gans dal concordat e dal post da la controlla tecnica, in carnet  d'obligaziuns per il post da la controlla tecnica ed in urden da taxas; 1)   3. eleger ils commembers da la direcziun e dal secretari per ina perioda  d'uffizi da 5 onns; il secretariat po vegnir delegà ad ina direcziun da  construcziun chantunala, ad in auter uffizi chantunal u ad ina  organisaziun uschiglio adattada;   4. eleger dus revisurs da quints;  5. designar in post da la controlla tecnica;  6. approvar il preventiv, il quint ed il rapport annual e per fixar las   contribuziuns chantunalas;  7. discussiuns davart dumondas che interessan collectivamain en l'inte-  ress d'ina execuziun unitara da las disposiziuns dal concordat.  4 La conferenza vegn ensemen regularmain ina giada ad onn. Il president è  autorisà da convocar da tut temp ina conferenza extraordinaria. El è obligà  da far quai, sche quai vegn pretendì da almain in quart dals chantuns dal  concordat.  5 Ils objects da tractativa ston vegnir communitgads a temp. Autras  tractativas dastgan mo vegnir tractadas concludend, sche tut ils chantuns  represchentads èn d'accord.                                                                      1) betg publitgà en la CUL ed en il DG   Organs   Conferenza     Concordat davart las pendicularas ed ils runals 873.400      5   Art. 10  1 La direcziun sa cumpona dal president, dal vicepresident e d'in ulteriur  commember da la conferenza. Il secretari ed il manader dal post da la  controlla tecnica fan part cun vusch consultativa a las sedutas da la direc- ziun.  2 La direcziun exequescha tut quellas fatschentas che n'èn betg vegnidas  surdadas explicitamain ad in auter organ. Ella ha spezialmain las suan- dantas incumbensas:  1. preparar ed exequir las decisiuns da la conferenza;  2. survegliar il post da la controlla tecnica;  3. far l'entira contabilitad, il quint annual e far propostas per il preven-  tiv;  4. rediger il rapport annual;  5. far ils protocols a las sedutas da la conferenza.  3 La conferenza po surdar ulteriuras incumbensas a la direcziun.  4 La direcziun sto mussar als revisurs da quints ils cudeschs ed ils mussa- ments e sin dumonda sto ella dar tut ils scleriments necessaris davart  l'activitad commerziala.   Art. 11   Ils dus revisurs da quints examineschan ina giada ad onn la contabilitad da  la direcziun e rapportan a la conferenza davart quella.   Art. 12  1 Il post da la controlla tecnica stat a disposiziun als chantuns particular- main per las suandantas incumbensas:  1. giuditgar projects;  2. collaudar implants pronts per funcziunar, inclusiv implants gia   existents il mument da l'entrada en vigur dal concordat;  3. far controllas periodicas ed extraordinarias dals implants ed examina-  ziuns tecnicas en cas d'accidents, en cas da disturbis da funcziun ed  en cas da periclitaziuns dal manaschi;   4. rapportar a la direcziun ed als chantuns cumpetents davart las con- trollas e las examinaziuns;   5. cussegliar ils organs da la conferenza e da las instanzas cumpetentas  dals chantuns, particularmain d'elavurar propostas per crear novas,  per mitigiar u per agravar disposiziuns existentas;   6. elavurar rapports per la direcziun sco basas per il rapport annual e per  la calculaziun da taxas.   2 En cas d'in privel imminent sto il post da la controlla tecnica – sche  necessari cun la pussanza da la polizia – metter ord funcziun immediata- main l'implant pertutgà e communitgar questa decisiun uschè spert sco   Direcziun   Revisurs da  quints   Post da la  controlla tecnica     873.400 Concordat davart las pendicularas ed ils runals     6    pussaivel al chantun cumpetent. La decisiun definitiva davart l'interrup- ziun dal manaschi è chaussa da l'uffizi chantunal cumpetent 1).  3 La conferenza po surdar ulteriuras incumbensas al post da la controlla  tecnica. Quel dastga – uschenavant che quai è necessari – consultar ex- perts per dumondas spezialas. Davart il traffic commerzial e davart las  cumpetenzas dal post da controlla vegn fatg in carnet d'obligaziuns 2).   Art. 13  1 Ils meds necessaris per la realisaziun dal concordat vegnan acquistads  tras taxas dals possessurs dals manaschis e tras contribuziuns dals chan- tuns.  2 Las taxas per l'activitad dal post da la controlla tecnica vegnan incassa- das dals possessurs dals manaschis. Latiers vegnan resguardads il temp  impundì e l'impurtanza da l'implant.  3 I vegn fixa in urden da taxas. 3)  4 Las contribuziuns dals chantuns vegnan calculadas tenor il dumber e  l'impurtanza dals implants.   Art. 14   La sedia dal concordat sa chatta al lieu dal secretariat.   Art. 15  1 L'entrada è libra a mintga chantun, en il territori dal qual i sa chatta al- main in dals implants che tutgan al concordat.  2 L'extrada po succeder per la fin da l'onn chalendar – e resguardond in  termin da desditga d'almain 1 onn – suenter che tut las obligaziuns che  derivan dal concordat èn ademplidas.   IV. Disposiziuns finalas   Art. 16  1 Implants gia existens ston vegnir adattads a las prescripziuns dal concor- dat ed a quellas dal reglament 4) entaifer il termin fixà dal chantun cumpe- tent, il pli tard dentant entaifer 10 onns suenter l'entrada dal chantun en il  concordat.                                                                      1) vesair CR tar la designaziun da las instanzas cumpetentas, DG 873.450   2) betg publitgà en la CUL ed en il DG   3) betg publitgà en la CUL ed en il DG   4) è publitgà per tudestg en l'internet sut www.ikss.ch/Rechtsgrundlagen   Finanziaziun   Sedia   Entrada ed  extrada   Implants existents     Concordat davart las pendicularas ed ils runals 873.400      7   2 Suenter l'entrada en vigur dal concordat concedan ils chantuns als pos– sessurs da tals implants ina permissiun da manaschi valaivla per il temp  da transiziun, sche las segirezzas minimalas èn garantidas.  3 Quest concordat vala confurm al senn er per ils implants gia existents.   Art. 17  1  Resalvadas restan prescripziuns e directivas ulteriuras e cumplementaras  dals chantuns sco eventualmain da l'institut svizzer d'assicuranza  d'accidents per las pendicularas ed ils runals suttamess a l'assicuranza  cunter accidents obligatorica.  2 Dal rest perda il dretg chantunal cuntradictoric sia efficacitad durant il  temps da validitad dal concordat.   Art. 18  1 Il concordat entra en vigur suenter l'approvaziun d'almain tschintg chan- tuns. 1)  2 Il concordat è oz impegnativ   per ils chantuns:  dapi:  Berna  22 d'avrigl 1960  Lucerna  15 da matg 1956  Uri   14 d'avrigl 1958  Sviz  9 da schaner 1954  Sutsilvania sur il guaud  21 da mars 1955  Sutsilvania sut il guaud  15 da schaner 1966  Glaruna  9 da schaner 1954  Zug   12  da fanadur  1966  Friburg  10 da favrer 1967  Soloturn  18 d'avrigl 1973  Basilea-Champagna  11 da settember 1958  Appenzell dador   3 da november 1975  Appenzell dadens  29 da matg 1962  Son Gagl   9 da schaner 1954  Grischun  20 da zercladur 1954  Argovia  14 da schaner 1975  Tessin  23 da zercladur  1955  Vad   6 da settember 1955  Vallais   9 da schaner 1954  Neuchâtel   9 da schaner 1954                                                                      1) entrà en vigur ils 18 d'october 1954   Relaziun tar  autras funtaunas  da dretg   Entrada en vigur    		2022-10-06T17:07:32+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart las pendicularas, davart ils runals e davart ils elevaturs inclinads betg concessiunads da la confederaziun    873.450   Ordinaziun davart las pendicularas, davart ils runals e  davart ils elevaturs inclinads betg concessiunads da la  confederaziun  dals 13-12-2005 (versiun dals 01-01-2007)  relaschada da la regenza ils 13 da december 2005  1. Champ d'applicaziun  Art.  1 Object 1 Questa ordinaziun regla las cumpetenzas e l'incassament da taxas tar la permissiun  e  tar  la  controlla  da  pendicularas,  da  runals  e  d'elevaturs  inclinads  betg   concessiunads  da  la  confederaziun  en  il  senn  da  la  legislaziun  federala1) e  dal  concordat2).  2. Cumpetenzas  Art.  2 Permissiuns da construcziun e da manaschi 1 Sco instanza cumpetenta per conceder la permissiun da construcziun e da manaschi  per  pendicularas,  per  runals  e  per  elevaturs  inclinads  betg  concessiunads  da  la   confederaziun vegn designà il departament da l'intern e da l'economia publica.  Art.  3 * Controlla tecnica 1 Las funcziuns dal post da la controlla tecnica vegnan delegadas a l'uffizi chantunal   d'agricultura e da geoinfurmaziun.  1) ordinaziun davart  las  pendicularas  cun transport  da  persunas  betg concessiunadas  da  la  confederaziun e davart ils runals (OPSC; CS 743.21)  2) concordat davart las pendicularas ed ils runals betg concessiunads da la confederaziun (DG  873.400)  * tabellas da las modificaziuns a la fin dal relasch   1   http://www.gr-lex.gr.ch/data/873.400/rm   873.450    3. Taxas  3.1. PERMISSIUNS DA CONSTRUCZIUN E DA MANASCHI  Art.  4 Object 1 Per dar, per midar u per renovar sco er per revocar permissiuns per pendicularas,  per runals e per elevaturs inclinads betg concessiunads da la confederaziun vegnan   incassadas taxas.  Art.  5 Autezza 1 L'autezza da las taxas per dar, per midar u per renovar permissiuns da construcziun  e da manaschi sa drizza tenor las categorias correspundentas dal stabiliment segund  il reglament davart la construcziun e davart il manaschi da pendicularas, da runals  d'elevaturs inclinads betg concessiunads da la confederaziun1). Il rom da las taxas è  fixà suandantamain: a) runals pitschens, tschintas da transport: fr. 250.– fin 500.– b) tut las ulteriuras pendicularas, ils ulteriurs runals ed elevaturs inclinads betg    concessiunads da la confederaziun: fr. 500.– fin 2000.– 2 Per revocar permissiuns da construcziun e da manaschi po vegnir dumandada ina  taxa da maximalmain 200 francs.  3.2. CONTROLLAS DA MANASCHI E DA MANTEGNIMENT  Art.  6 Taxas da controlla generalas 1. object  1 Tgi che maina pendicularas, runals ed elevaturs inclinads betg concessiunads da la  confederaziun sto pajar ina taxa da controlla per il manaschi e per il mantegniment.  Art.  7 2. autezza 1 L'import total consista d'ina taxa per il temp impundì per l'administraziun e d'ina  taxa per far la controlla da collaudaziun e da manaschi. 2 L'autezza da las taxas sa drizza tenor las categorias correspundentas dal stabiliment  segund il reglament davart la construcziun e davart il manaschi da pendicularas, da  runals e d'elevaturs inclinads betg concessiunads da la confederaziun 2). Il rom da las  taxas è fixà suandantamain: a) taxa per la lavur administrativa: fr. 50.– fin 700.– b) taxa per far las controllas da collaudaziun e da manaschi: fr. 50.– fin 3000.–  1) relaschà dals chantuns dal concordat, betg cuntegnì en il DG 2) cf. annotaziun tar l'art. 5  2       873.450   Art.  8 3. relasch 1 Sch'in  stabiliment  na  po  –  per  consequenza  da  mancanza  da  naiv  u  d'autras   cundiziuns  climaticas  –  betg  vegnir  mess  en  funcziun  durant  2  onns  in  suenter  l'auter, po l'interpresa correspundenta dumandar en scrit che la taxa per las controllas  da manaschi e da mantegniment vegnia relaschada.  Art.  9 Taxas per examinar las sugas da runals 1 Per controllar las sugas da transport a runals tras il post da la controlla tecnica  vegnan messas a quint las suandantas taxas: a) taxa fundamentala: fr. 200.– fin 500.– b) taxa da l'examinaziun da la suga per meter: fr. 0.10 fin 0.30 c) rapport d'examinaziun: fr. 130.– fin 300.–  4. Disposiziuns finalas  Art.  10 Midada dal dretg vertent 1 Cun  l'entrada  en  vigur  da  questa  ordinaziun  vegnan  abolidas  las  suandantas  decisiuns ed ils suandants relaschs: a) il  conclus  da  la  regenza  davart  las  instanzas  cumpetentas  per  conceder   permissiuns da manaschi a pendicularas ed a runals betg concessiunads da la  confederaziun dals 27 d'october 19981);  b) l'urden  da taxas  per  la  permissiun  da  pendicularas  e  da  runals  dals  25  da  settember 19722);  c) il  conclus  da  la  regenza  davart  las  taxas  per  controllas  da manaschi  e  da   mantegniment  da  pendicularas  pitschnas  e  da  runals  dals  15  da  settember  19753).  Art.  11 Entrada en vigur 1 Questa ordinaziun entra en vigur il 1. da schaner 2006.  1) CUL 1998, 4323; DG 873.450 2) CUL 1972, 192; DG 873.500 3) CUL 1975, 900; DG 873.550   3     873.450    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 13-12-2005 01-01-2006 relasch emprima versiun - 24-10-2006 01-01-2007 Art. 3 revisiun totala 2006, 4303  4       873.450   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 13-12-2005 01-01-2006 emprima versiun - Art. 3 24-10-2006 01-01-2007 revisiun totala 2006, 4303   5    	1. Champ d'applicaziun 	Art. 1 Object  	2. Cumpetenzas 	Art. 2 Permissiuns da construcziun e da manaschi 	Art. 3 * Controlla tecnica  	3. Taxas 	3.1. Permissiuns da construcziun e da manaschi 	Art. 4 Object 	Art. 5 Autezza  	3.2. Controllas da manaschi e da mantegniment 	Art. 6 Taxas da controlla generalas 1. object 	Art. 7 2. autezza 	Art. 8 3. relasch 	Art. 9 Taxas per examinar las sugas da runals   	4. Disposiziuns finalas 	Art. 10 Midada dal dretg vertent 	Art. 11 Entrada en vigur   		2018-06-06T01:28:39+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: Art. 3

type: revisiun totala


title: Ordinaziun chantunala davart l'aviatica

abbreviation: OCA

pdf_content: 875.100 - Ordinaziun chantunala davart l'aviatica (OCA)    875.100   Ordinaziun chantunala davart l'aviatica (OCA)  dals 16-11-2010 (versiun dals 01-01-2011)  sa basond sin l'art. 45 al. 1 da la constituziun chantunala1),  relaschada da la regenza ils 16 da november 2010  1. Disposiziuns generalas  Art.  1 Object 1 Questa ordinaziun regla – cun resalva dal dretg federal – la cumpetenza da las  autoritads chantunalas en il sectur da la legislaziun federala davart l'aviatica.  Art.  2 Departament respectiv 1 Il  departament  respectiv  en  il  sectur  da  l'aviatica  civila  è  il  Departament  d'infrastructura, energia e mobilitad (departament). 2 Il  departament  coordinescha  las  proceduras  da  concessiun  e  da  permissiun  sin  plaun chantunal tenor il dretg davart l'aviatica.  2. Cumpetenzas  Art.  3 Regenza 1 La regenza è cumpetenta per: a) consultaziuns tar projects da legislaziun da la confederaziun; b) l'approvaziun  da  novas  determinaziuns  u  l'annullaziun  da  plazzas   d'atterrament da muntogna.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   875.100    Art.  4 Departament 1 Il departament è spezialmain cumpetent per: a) posiziuns davart concessiuns da manaschi, davart permissiuns da manaschi e   davart reglaments da manaschi per plazzas aviaticas; b) consultaziuns  per  la  permissiun  d'edifizis  e  da stabiliments  che  servan dal   tuttafatg u per gronda part al manaschi d'ina plazza aviatica; c) posiziuns davart occurrenzas aviaticas publicas sco er davart atterraments en   muntogna e sin auas publicas ordaifer las plazzas aviaticas. 2 El  po  dumandar  l'uffizi  federal  d'aviatica  civila  da  fixar  e  d'abolir  zonas  da  projectaziun e lingias da construcziun en il sectur da las plazzas aviaticas.  Art.  5 Uffizi d'agricultura e da geoinfurmaziun 1 L'uffizi d'agricultura e da geoinfurmaziun è responsabel per prender encunter, per  examinar formalmain e per trametter vinavant las annunzias davart impediments per  l'aviatica a l'uffizi federal d'aviatica civila.  Art.  6 Vischnancas 1 La permissiun per construir e per midar edifizis e stabiliments che na servan betg  dal  tuttafatg  u  per  gronda  part  al  manaschi  d'ina  plazza  aviatica  (stabiliments  accessorics) sa drizza tenor il dretg da la planisaziun dal territori chantunal e tenor   las legislaziuns da construcziun communalas. 2 Avant  che  decider  davart  la  permissiun  da  construcziun  ston  las  vischnancas  consultar l'uffizi federal d'aviatica civila.  Art.  7 Procura publica 1 Cumpetenta  per  dumandar  da  far  l'inquisiziun  en  cas  d'accidents  d'aviatica  e  d'incidents grevs è la procura publica.  3. Disposiziun finala  Art.  8 Entrada en vigur 1 Questa ordinaziun entra en vigur il 1. da schaner 2011.  2       875.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 16-11-2010 01-01-2011 relasch emprima versiun -   3     875.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 16-11-2010 01-01-2011 emprima versiun -  4     	1. Disposiziuns generalas 	Art. 1 Object 	Art. 2 Departament respectiv  	2. Cumpetenzas 	Art. 3 Regenza 	Art. 4 Departament 	Art. 5 Uffizi d'agricultura e da geoinfurmaziun 	Art. 6 Vischnancas 	Art. 7 Procura publica  	3. Disposiziun finala 	Art. 8 Entrada en vigur   		2020-04-01T18:37:49+0200 	"7001 Chur" 	"Gesetzessammlung Kanton Graubünden"


abbreviation: LItLNI

pdf_content: Lescha introductiva tar la lescha federala davart la navigaziun interna (LItLNI)    877.100   Lescha introductiva tar la lescha federala davart la  navigaziun interna (LItLNI)  dals 24-09-2000 (versiun dals 01-01-2011)  acceptada dal pievel ils 24 da settember 20001)  1. Disposiziuns generalas  Art.  1 Intent 1 Questa lescha regla la navigaziun sin las auas currentas dal chantun Grischun.  Art.  2 Auas currentas 1 Sco auas currentas  en il  senn da questa  lescha valan  tut  ils  flums,  tut  las  auas  currentas fermadas, tut ils dutgs e tut ils chanals che na sa chattan cumprovadamain  betg en proprietad privata. 2 En cas da dispita decida la regenza,  sch'i  sa tracta tar in aua publica d'ina aua  currenta u d'in lai.  Art.  3 Navigaziun sin lais; cumpetenza 1 Per la regulaziun da la navigaziun sin lais natirals ed artifizials che na sa chattan   cumprovadamain  betg  en  proprietad  privata  èn  cumpetentas  cun  resalva  da  la  legislaziun surordinada las vischnancas da riva. 2 Avant che relaschar regulaziuns per lais da serra e per ulteriurs lais utilisads ston   las concessiunarias ed ils concessiunaris vegnir tadlads.  2. Navigaziun en general  Art.  4 Inslas en flums, scumond dad ir a riva e da metter pe 1 Per inslas en flums vala in scumond general dad ir a riva e da metter pe a partir dal   1. d'avrigl fin ils 31 d'october.  1) M dal 1. da favrer 2000, 145; PCG 2000/2001, 154  * tabellas da las modificaziuns a la fin dal relasch   1     877.100    3. Navigaziun commerziala cun rafts  Art.  5 Obligaziun da dumandar ina permissiun 1 La navigaziun cun rafts sin auas currentas organisada commerzialmain en il senn  da la legislaziun federala basegna ina permissiun. 2 La permissiun sto vegnir dumandada da las impressarias e dals impressaris mintga  3 onns tar l'autoritad da navigaziun. A la dumonda sto vegnir agiuntada en spezial la   cumprova d'ina assicuranza da responsabladad existenta tenor la legislaziun federala  davart la navigaziun interna.  Art.  6 Scolaziun da las manischunzas e dals manischunzs da bartgas;  instrucziun da las passagieras e dals passagiers  1 Las impressarias ed ils impressaris èn obligads da scolar las manischunzas ed ils   manischunzs da bartgas a moda teoretica e pratica davart il guidar rafts. Al servetsch   da segirtad e da salvament sto vegnir deditgada attenziun speziala en quest connex. 2 La  regenza  po  relaschar  prescripziuns  per  la  scolaziun  da  manischunzas  e  da  manischunzs da bartgas. 3 Las manischunzas ed ils manischunzs da bartgas ston instruir las passagieras ed ils   passagiers avant il cumenzament dal viadi davart il cumportament en cas d'urgenza.  Art.  7 Auas currentas serradas 1 Las suandantas auas currentas na dastgan betg vegnir navigadas ed ils suandants  trajects  na  dastgan  betg  vegnir  navigads  durant  l'entir  onn  per  motivs  da  la  protecziun da la natira e da la patria: a) En:  1. Lej Giazöl, tranter il Lai da Segl ed il Lai da Silvaplauna; 2. schanugl da l'En, da l'ARA Staz (Schlarigna) fin a la sbuccada dal Flaz   (Samedan); 3. a partir da la dustanza da S-chanf fin a la sbuccada dal Spöl;  b) Aual dal Bernina/Flaz: 1. a partir da la sbuccada da l'Ova da Morteratsch fin a Punt Muragl (cun   resalva da l'art. 8 al. 2 lit. a); c) Rain anteriur unì/Rain alpin:  1. a partir da Mustér fin a la sbuccada da l'aual da Russein; 2. a partir da la dustanza da Tavanasa fin a la punt da Mutteins; 3. a  partir  da la  dustanza  da  las  Ovras  electricas  La  Punt  SA fin  a  la    centrala; d) Landwasser:  1. a partir da Tavau Schmelzboden fin a la sbuccada en l'Alvra; e) Landquart:  1. a partir da la dustanza da Claustra fin a la centrala da Küblis.  2       877.100   Art.  8 Ulteriuras auas currentas; uraris 1 Il  navigar sin las ulteriuras auas currentas è permess en cas ch'il livel da l'aua è  suffizient a partir dals 15 da matg fin als 30 da settember. 2 Ils trajects enumerads qua sutvart dastgan vegnir navigads a partir dal 1. da matg  fin l'ultima fin d'emna da l'october: a) Flaz/En: a partir da Punt Muragl fin a La Punt-Chamues-ch, a partir dals 15 da   fanadur er a partir da Puntraschigna; b) Alvra/Rain posteriur: a partir da Seglias fin a La Punt; c) Rain anteriur: a partir da Glion fin a La Punt; d) Rain unì: a partir da la dustanza da las Ovras electricas La Punt SA fin al    cunfin dal chantun; e) Landquart: a partir da la centrala da Küblis fin a la Klus. 3 I  na  dastga  betg vegnir  embartgà  avant  las  9.00.  L'ultim sbartgament  sto  esser  terminà fin a las 19.00.  Art.  9 Lieus d'embartgar e da sbartgar; plazzas da pussar 1 Il cumenzament e la fin dals viadis sco er ils paus e la proviantaziun dastgan vegnir   fatgs mo en lieus permess per quest intent. 2 L'indicaziun dals lieus d'embartgar e da sbartgar sco era da las plazzas da pussar è   chaussa da las vischnancas e da las proprietarias privatas e dals proprietaris privats.  En quest connex resguardan els ils interess da la natira e da l'ambient.  Art.  10 Retratga da la permissiun 1 La  permissiun  po  vegnir  retratga,  sche  l'impressaria  u  l'impressari  surpassa  disposiziuns federalas u chantunalas davart la navigaziun u n'impedescha betg tenor  sias pussaivladads tals acts da las manischunzas u dals manischunzs da bartgas. La  durada e la dimensiun da la retratga sa drizzan tenor la culpa.  Art.  11 Utilisaziun da rafts sco bartgas da gumma 1 Ils  artitgels 5  fin  10,  cun  excepziun  da  l'artitgel 5 alinea 2 frasa 2,  valan  er  tar  l'utilisaziun da rafts, las qualas èn immatriculadas sco bartgas da gumma.  4. Navigaziun na commerziala cun rafts  Art.  12 Restricziuns 1 Per viadis na commerzials cun rafts cun pli che trais posts valan confurm al senn  las restricziuns tenor ils artitgels 7, 8, 9 alinea 1 e l'artitgel 11.   3     877.100    5. Navigaziun motorisada  Art.  13 Restricziuns; excepziuns 1 Las restricziuns tenor ils artitgels 7 ed 8 valan er per viadis cun bartgas a motor.   Exceptads da quai èn viadis da servetsch en spezial da la polizia, da l'autoritad da  navigaziun, da la surveglianza da pestga, da la dustanza d'ieli e dals pumpiers sco er  da la protecziun da las auas. 2 Egual als viadis da servetsch en il senn da l'alinea 1 è er il diever da bartgas a  motor tras ovras electricas per l'agid en cas da disgrazia u da catastrofa sco er per la   construcziun e per il manaschi d'implants electrics.  6. Adattaziun a relaziuns midadas  Art.  14 Navigaziun en general e cun rafts 1 Sut las premissas da l'artitgel 3 alinea 2 da la lescha federala davart la navigaziun   interna1) po il cussegl  grond relaschar ulteriuras restricziuns per la navigaziun en  general e per la navigaziun cun rafts. 2 Sche las relaziuns sa midan talmain che las premissas federalas per la restricziun da  la navigaziun n'èn betg pli dadas u betg pli dadas en tala dimensiun, è il cussegl   grond autorisà da far las adattaziuns correspundentas tras ordinaziun. 3 Per relaschar prescripziuns spezialas localas en il senn da l'artitgel 25 alinea 3 da la  lescha federala davart la navigaziun interna è cumpetenta la regenza.  7. Giurisdicziun  Art.  15 Procedura poliziala da retschertga 1 … * 2 Las possessuras ed ils possessurs d'ina bartga èn obligads d'infurmar tgi  che ha  guidà  la  bartga  u  a  tgi  ch'ellas  e  ch'els  han  surlaschà  ella.  L'obligaziun  da  dar  infurmaziuns scroda, sch'ellas e sch'els han il dretg da refusar da dar perditga en il   senn dal cudesch da procedura penala. * 3 La polizia chantunala ha il dretg da constatar u da laschar constatar l'abilitad da  manischar da manischunzas e da manischunzs da bartgas a norma dal cudesch da   procedura  penala  e  da  la  legislaziun  introductiva  chantunala.  L'artitgel  55  da  la  lescha federala davart  il traffic sin via ed ils artitgels 138 fin 142 da l'ordinaziun  davart  l'admissiun da persunas e da vehichels al traffic sin via vegnan applitgads  confurm al senn. *  Art.  16 * …  1) CS 747.201  4    http://db.clex.ch/link/Bund/747.201/rm    877.100   Art.  17 Procedura administrativa 1 L'autoritad  da  navigaziun  maina  tras  la  procedura  administrativa  tenor  ils  artitgels 19 fin 21 da la lescha federala davart la navigaziun interna1).  Art.  18 * …  8. Disposiziuns finalas  Art.  19 Disposiziuns executivas 1 La regenza relascha las disposiziuns executivas necessarias. Ella designescha er las  autoritads cumpetentas per l'execuziun da las prescripziuns federalas e chantunalas  davart la navigaziun, uschenavant che questa lescha na dispona betg autramain.  Art.  20 Taxas 1 La  regenza  fixescha  las  taxas  per  certificats,  per  examens,  per  permissiuns  spezialas e per ulteriuras prestaziuns da servetsch, las qualas vegnan prestadas sa  basond sin la legislaziun davart la navigaziun. Las taxas importan en il cas singul  maximalmain 10 000 francs e ston vegnir pajadas da las persunas che retschaivan las  prestaziuns.  Art.  21 Entrada en vigur 1 Questa  lescha  vegn  messa  en  vigur2) da  la  regenza  suenter  ch'ella  è  vegnida  acceptada dal pievel.  1) CS 741.01 2) messa en vigur cun CR dals 7 da november 2000 per il 1. da schaner 2001   5   http://db.clex.ch/link/Bund/741.01/rm   877.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 24-09-2000 01-01-2001 relasch emprima versiun - 16-06-2010 01-01-2011 Art. 15 al. 1 aboliziun 2010, 2413 16-06-2010 01-01-2011 Art. 15 al. 2 midada 2010, 2413 16-06-2010 01-01-2011 Art. 15 al. 3 midada 2010, 2413 16-06-2010 01-01-2011 Art. 16 aboliziun 2010, 2413 16-06-2010 01-01-2011 Art. 18 aboliziun 2010, 2413  6       877.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 24-09-2000 01-01-2001 emprima versiun - Art. 15 al. 1 16-06-2010 01-01-2011 aboliziun 2010, 2413 Art. 15 al. 2 16-06-2010 01-01-2011 midada 2010, 2413 Art. 15 al. 3 16-06-2010 01-01-2011 midada 2010, 2413 Art. 16 16-06-2010 01-01-2011 aboliziun 2010, 2413 Art. 18 16-06-2010 01-01-2011 aboliziun 2010, 2413   7    	1. Disposiziuns generalas 	Art. 1 Intent 	Art. 2 Auas currentas 	Art. 3 Navigaziun sin lais; cumpetenza  	2. Navigaziun en general 	Art. 4 Inslas en flums, scumond dad ir a riva e da metter pe  	3. Navigaziun commerziala cun rafts 	Art. 5 Obligaziun da dumandar ina permissiun 	Art. 6 Scolaziun da las manischunzas e dals manischunzs da bartgas; instrucziun da las passagieras e dals passagiers 	Art. 7 Auas currentas serradas 	Art. 8 Ulteriuras auas currentas; uraris 	Art. 9 Lieus d'embartgar e da sbartgar; plazzas da pussar 	Art. 10 Retratga da la permissiun 	Art. 11 Utilisaziun da rafts sco bartgas da gumma  	4. Navigaziun na commerziala cun rafts 	Art. 12 Restricziuns  	5. Navigaziun motorisada 	Art. 13 Restricziuns; excepziuns  	6. Adattaziun a relaziuns midadas 	Art. 14 Navigaziun en general e cun rafts  	7. Giurisdicziun 	Art. 15 Procedura poliziala da retschertga 	Art. 16 * … 	Art. 17 Procedura administrativa 	Art. 18 * …  	8. Disposiziuns finalas 	Art. 19 Disposiziuns executivas 	Art. 20 Taxas 	Art. 21 Entrada en vigur   		2018-06-06T01:27:56+0200 	"7001 Chur" 	"Gesetzessammlung Kanton Graubünden"

element: Art. 15 al. 1

type: aboliziun

element: Art. 15 al. 2

type: midada

element: Art. 15 al. 3

element: Art. 16

element: Art. 18


abbreviation: DERtLItarLNI

pdf_content: 877.110 - Disposiziuns executivas tar la lescha introductiva tar la lescha federala davart la navigaziun interna (DERtLItarLNI)    877.110   Disposiziuns executivas tar la lescha introductiva tar la  lescha federala davart la navigaziun interna  (DERtLItarLNI)  dals 07-11-2000 (versiun dals 01-01-2020)  sa  basond  sin  l'art.  19  da  lescha  introductiva  tar  la  lescha  federala  davart  la  navigaziun interna (LItLNI)1)  relaschadas da la regenza ils 7 da november 2000  1. Cumpetenza  Art.  1 Autoritad da navigaziun 1 L'autoritad da navigaziun en il senn da la LItLNI è l'uffizi per il traffic sin via. 2 El è – uschenavant ch'i n'è betg reglà expressivamain insatge auter – cumpetent per  l'execuziun da las prescripziuns federalas e chantunalas davart la navigaziun interna.  Art.  2 Ulteriurs organs d'execuziun 1 La  polizia  chantunala,  l'inspecturat  da  chatscha  e  pestga,  l'uffizi  chantunal  da  construcziun bassa, l'uffizi  per l'ambient sco er l'uffizi per la natira e la cuntrada  sustegnan l'autoritad da navigaziun en l'execuziun. 2 Cumpetents èn cunzunt a) la polizia chantunala per  1. survegliar la navigaziun; 2. conceder las legitimaziuns, per impedir d'ir vinavant e per sequestrar la   bartga tenor la legislaziun federala; 3. constatar  ils  fatgs  tar  accidents  e  tar  cuntravenziuns  cunter  las   prescripziuns federalas e chantunalas davart la navigaziun interna; 4. ordinar ed approvar las signalisaziuns sin auas currentas e sin lais.  b) l'inspecturat  da  chatscha  e  pestga  per  survegliar  la  navigaziun  tras  ils  survegliaders da pestga.  1) DG 877.100  * tabellas da las modificaziuns a la fin dal relasch   1   https://www.gr-lex.gr.ch/data/877.100/rm   877.110    c) l'uffizi chantunal da construcziun bassa per mantegnair la navigaziun da las  auas currentas.  Art.  3 Vischnancas da riva 1 Las vischnancas da riva èn cumpetentas  en il  senn da l'artitgel 3 alinea 1 da la  LItLNI1) cunzunt per a) relaschar ils reglaments; b) survegliar la navigaziun; c) organisar il servetsch da salvament nautic; d) conceder la permissiun per la locaziun da bartgas; e) conceder  la  permissiun  per  construir,  per  midar  e  per  manaschar  lieus  e   punteras da sbartgar; f) mantegnair la navigaziun dals lais. 2 Il servetsch da salvament nautic po vegnir surdà ad in'organisaziun adattada per   quai.  La vischnanca da riva cumpetenta è en quest cas obligada da controllar la   prontezza a l'acziun e l'equipament da quella.  2. Numers, legitimaziuns ed examinaziuns  Art.  4 Numers 1 Bartgas  ch'èn  obligadas  dad  avair  numers  d'immatriculaziun  che  vegnan  consegnads  da  l'autoritad  da  navigaziun  ston  purtar  tals.  Ils  numers  pon  vegnir  transferids en cas d'ina midada da la possessura u dal possessur. Els restan proprietad  dal chantun. 2 Ils numers per bartgas da gumma e per bartgas pneumaticas pon vegnir picturads u  tatgads si tenor las directivas da l'autoritad da navigaziun.  Art.  5 Perditas da numers e da legitimaziuns 1 La perdita da numers e da legitimaziuns sto vegnir communitgada immediatamain  a l'autoritad da navigaziun.  Art.  6 Examinaziun da bartgas 1 Bartgas pon vegnir examinadas uffizialmain er ordaifer il chantun. In dretg da far  quai n'exista betg. 2 Sch'ina bartga na vegn betg preschentada suenter duas giadas ch'ella è vegnida   citada, vegnan confiscads ils numers e la legitimaziun tras la polizia e la possessura  u il possessur è obligà da surpigliar ils custs.  1) DG 877.100  2    https://www.gr-lex.gr.ch/data/877.100/rm    877.110   Art.  7 Examinaziun da la manischunza u dal manischunz 1 L'examinaziun da la manischunza u dal manischunz po vegnir fatga er ordaifer il  chantun. In dretg da far quai n'exista betg. 2 L'autoritad da navigaziun po surdar l'examinaziun pratica da la manischunza u dal   manischunz tras contract ad organisaziuns che garanteschan da realisar quella tenor  las prescripziuns.  3. Scolas ed occurrenzas  Art.  8 Scolas d'ir cun bartgas a vela e da navigar cun aissas da surf 1 Scolas  d'ir  cun  bartgas  a  vela  e  da  navigar  cun  aissas  da  surf  basegnan  ina  permissiun da la vischnanca da riva cumpetenta e da l'autoritad da navigaziun. 2 La  permissiun  dastga  vegnir  concedida  mo,  sch'igl  è  avant  maun  ina  bartga  adattada per il servetsch da salvament cun ina equipa scolada correspundentamain e  sch'i  stat  a  disposiziun  il  material  da  salvament  necessari.  L'existenza  d'ina  assicuranza da responsabladad suffizienta sto vegnir cumprovada. 3 L'instrucziun professiunala da navigar cun la bartga a vela u cun l'aissa da surf po  vegnir  dada  mo  da  persunas  che  han  ademplì  il  18avel  onn  da  vegliadetgna.   Magistras u magisters d'ir cun bartgas a vela ston posseder ultra da quai in permiss  da manischar da la categoria D. 4 La surveglianza da las scolas d'ir cun bartga a vela è suttamessa a l'autoritad da  navigaziun.  Art.  9 Occurrenzas nauticas 1 Occurrenzas nauticas en il senn da la legislaziun federala basegnan ina permissiun  da la vischnanca da riva cumpetenta e da l'autoritad da navigaziun.  4. Procedura penala  Art.  10 * …  Art.  10a * Procedura da multas disciplinaras tenor il dretg federal 1 La  polizia  chantunala  è  cumpetenta  per  incassar  multas  disciplinaras  tenor  la  legislaziun federala davart las multas disciplinaras1). 2 Ils survegliaders da pestga èn cumpetents per incassar multas disciplinaras: a) sch'ins n'ha betg cun sai  il  permiss da manischar necessari u la patenta da   navigaziun;  1) CS 741.03; CS 741.031   3   http://db.clex.ch/link/Bund/741.031/rm http://db.clex.ch/link/Bund/741.03/rm   877.110    b) sch'ins  n'ha  betg  cun  sai  il  document  da  la  bartga  u  il  document   d'immatriculaziun;  c) concernent la pestga professiunala; d) concernent la pestga a pertga stratga. 3 La procedura sa drizza tenor la lescha federala davart las multas disciplinaras2).  5. Disposiziuns finalas  Art.  11 Entrada en vigur 1 Questa ordinaziun entra en vigur ensemen cun la LItLNI3). Per quest termin vegnan  abolidas las disposiziuns executivas tar l'ordinaziun executiva dal cussegl grond tar  la lescha federala davart la navigaziun interna dals 3 d'october 19754).  2) CS 741.03 3) il 1. da schaner 2001 4) CUL 1980, 732  4    http://db.clex.ch/link/Bund/741.03/rm    877.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-11-2000 01-01-2001 relasch emprima versiun - 21-12-2010 01-01-2011 Art. 10 aboliziun 2010, 4818 10-12-2019 01-01-2020 Art. 10a integraziun 2019-030   5     877.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-11-2000 01-01-2001 emprima versiun - Art. 10 21-12-2010 01-01-2011 aboliziun 2010, 4818 Art. 10a 10-12-2019 01-01-2020 integraziun 2019-030  6     	1. Cumpetenza 	Art. 1 Autoritad da navigaziun 	Art. 2 Ulteriurs organs d'execuziun 	Art. 3 Vischnancas da riva  	2. Numers, legitimaziuns ed examinaziuns 	Art. 4 Numers 	Art. 5 Perditas da numers e da legitimaziuns 	Art. 6 Examinaziun da bartgas 	Art. 7 Examinaziun da la manischunza u dal manischunz  	3. Scolas ed occurrenzas 	Art. 8 Scolas d'ir cun bartgas a vela e da navigar cun aissas da surf 	Art. 9 Occurrenzas nauticas  	4. Procedura penala 	Art. 10 * … 	Art. 10a * Procedura da multas disciplinaras tenor il dretg federal  	5. Disposiziuns finalas 	Art. 11 Entrada en vigur   		2019-12-13T18:04:01+0100 	"7001 Chur" 	"Gesetzessammlung Kanton Graubünden"

element: Art. 10

element: Art. 10a

type: integraziun


abbreviation: OTNI

pdf_content: 877.120 - Ordinaziun davart las taxas per la navigaziun interna (OTNI)    877.120   Ordinaziun davart las taxas per la navigaziun interna  (OTNI)  dals 22-11-2022 (versiun dals 01-01-2023)  Sa basond sin l'art. 45 al. 1 da la Constituziun chantunala1) e sin l'art. 20 da la Lescha  introductiva tar la Lescha federala davart la navigaziun interna2)  relaschada da la Regenza ils 22 da november 2022  1. Disposiziuns generalas  Art.  1 Object 1 Questa  ordinaziun regla  las  taxas per  ils  acts  uffizials  e  per  las  prestaziuns da  l'Uffizi per il traffic sin via en il sectur da l'admissiun da persunas e da bartgas per la  navigaziun interna.  Art.  2 Calculaziun da las taxas 1 Las taxas vegnan incassadas pauschalmain, tenor il temp impundì u a norma da  l'infrastructura messa a disposiziun sco er dal material mess a disposiziun. 2 Sche las taxas vegnan calculadas tenor il temp impundì, importa la tariffa per ura   140 francs.  Per  mintga  quart  d'ura  cumenzà  vegnan  mess  a  quint  35 francs  a  la  persuna ch'è obligada da pajar la taxa. 3 Per acts uffizials urgents u per prestaziuns urgentas vegn incassà in supplement.   Quest supplement importa almain 20 francs, maximalmain la taxa per l'act uffizial  correspundent u per la prestaziun correspundenta. 4 Ils custs per controllas medicalas e psicologicas sco er per controllas d'auter gener   vegnan surpigliads da la persuna petenta. Els ston vegnir pajads supplementarmain a  las taxas fixadas.  1) DG 110.100 2) DG 877.100 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm https://www.gr-lex.gr.ch/data/877.100/rm   877.120    Art.  3 Taxas senza posiziun da taxas 1 Sche questa ordinaziun na prevesa nagina taxa per la giurisdicziun gratuita e per   l'indemnisaziun da la partida en proceduras administrativas, sa drizza la taxa tenor  l'Ordinaziun davart ils custs en proceduras administrativas3). 2 Sche questa ordinaziun na prevesa nagina taxa per auters acts uffizials u per autras   prestaziuns,  vegn  la  taxa  calculada  tenor  ils  custs  chaschunads  sco  er  tenor   l'impurtanza da la prestaziun e tenor l'interess vi da sia realisaziun. 3 Ils princips da calculaziun tenor l'alinea 2 ston er vegnir observads, sche questa  ordinaziun prevesa in rom da taxas.  Art.  4 Renunzia a l'incassament da taxas 1 Per las bartgas dal chantun na vegnan incassadas naginas taxas. 2 En il cas singul po ina taxa vegnir relaschada cumplainamain u parzialmain, sch'il  pajament  è  ina  direzza  incommensurada  per  la  debitura  u  il  debitur  u  sch'ina  dumonda vegn refusada.  Art.  5 Cumpetenza 1 L'Uffizi  per  il  traffic  sin  via  fixescha  las  taxas  per  ils  acts  uffizials  e  per  las  prestaziuns en il sectur da l'admissiun da persunas e da bartgas per la navigaziun  interna. 2 El decida, sch'ina taxa duai vegnir relaschada cumplainamain u parzialmain.  2. Taxas d'admissiun  Art.  6 Permiss da manischar 1 La taxa per emetter in nov permiss da manischar u in duplicat importa 40 francs. 2 La taxa per midar il permiss da manischar importa 20 francs. Per midadas d'adressa  na vegnan incassadas naginas taxas.  Art.  7 Document da la bartga 1 La  taxa  per  midar  il  document  da  la  bartga  importa  20 francs.  Per  midadas  d'adressa na vegnan incassadas naginas taxas. 2 La taxa per emetter in nov document da la bartga u in duplicat importa 40 francs. 3 Per la retratga dal document da la bartga sto vegnir pajada ina taxa da 200 francs.  Art.  8 Taxas per ils numers 1 Las taxas per emetter numers d'immatriculaziun importan: a) per mintga pèr: fr. 40.– 3) DG 370.120  2    https://www.gr-lex.gr.ch/data/370.120/rm    877.120   b) per in singul numer: fr. 20.–  3. Taxas d'examen  Art.  9 Examen da manischar 1 La taxa per l'examen da teoria importa 35 francs. 2 La taxa per  l'examen da manischar  pratic per las categorias  A, B e D importa  140 francs. 3 Per elavurar la dumonda da pudair far l'examen da manischar en in auter chantun   sto vegnir pajada ina taxa da 30 francs.  Art.  10 Examen da las bartgas 1 Las taxas per examinar bartgas da remblar importan: a) per controllas posteriuras: fr. 35.– b) per admissiuns omologadas: fr. 70.– c) per admissiuns betg omologadas: fr. 140.– 2 Las taxas per examinar bartgas a vela importan: a) per controllas posteriuras: fr. 70.– b) per admissiuns omologadas: fr. 140.– c) per admissiuns betg omologadas: fr. 280.– 3 Las taxas per examinar bartgas a motor fin 6 kilowatts importan: a) per controllas posteriuras: fr. 70.– b) per admissiuns omologadas: fr. 140.– c) per admissiuns betg omologadas: fr. 280.– 4 Las taxas per examinar bartgas a motor da passa 6 kilowatts importan: a) per controllas posteriuras: fr. 140.– b) per admissiuns omologadas: fr. 210.– c) per admissiuns betg omologadas: fr. 320.– 5 Per  lavurs  d'examen  extraordinarias  vegn  incassà  in  supplement  tenor  il  temp  impundì.  Art.  11 Examen betg absolvì 1 Tgi  che  na  vegn  betg  ad  in  examen u  tgi  che  sa  perstgisa  memia  tard  per  in   examen, e quai senza buns motivs u per atgna culpa,  sto pajar la taxa d'examen   cumplaina. 2 Ina perstgisa vala sco retardada, sch'ella n'è betg arrivada il pli tard 5 dis da lavur  avant il termin d'examen tar l'Uffizi per il traffic sin via.   3     877.120    4. Ulteriuras taxas  Art.  12 Taxas per permissiuns 1 Per elavurar la dumonda da pudair manar ina scola da navigar a vela u ina scola da  windsurfing sto vegnir pajada ina taxa da 140 francs. 2 Per elavurar ina dumonda da pudair realisar in'occurrenza nautica sto vegnir pajada  ina taxa da 140 francs. 3 Per elavurar ina dumonda da pudair far viadis a titel professiunal sin auas currentas  sto vegnir pajada ina taxa da 140 francs.  Art.  13 Ulteriuras taxas 1 Per attestaziuns sto vegnir pajada ina taxa da 10 fin 100 francs, nun ch'igl existia  ina regulaziun da taxas speziala. 2 Per l'inspecziun da scolas da navigaziun, da scolas da navigar a vela e da scolas da   windsurfing sto vegnir pajada ina taxa da 330 francs.  4       877.120   Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 22-11-2022 01-01-2023 relasch emprima versiun 2022-037   5     877.120    Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 22-11-2022 01-01-2023 emprima versiun 2022-037  6     	1. Disposiziuns generalas 	Art. 1 Object 	Art. 2 Calculaziun da las taxas 	Art. 3 Taxas senza posiziun da taxas 	Art. 4 Renunzia a l'incassament da taxas 	Art. 5 Cumpetenza  	2. Taxas d'admissiun 	Art. 6 Permiss da manischar 	Art. 7 Document da la bartga 	Art. 8 Taxas per ils numers  	3. Taxas d'examen 	Art. 9 Examen da manischar 	Art. 10 Examen da las bartgas 	Art. 11 Examen betg absolvì  	4. Ulteriuras taxas 	Art. 12 Taxas per permissiuns 	Art. 13 Ulteriuras taxas   		2022-11-23T23:46:20+0100 	"7001 Chur" 	"Gesetzessammlung Kanton Graubünden"